CELEX: 32015R1940
Language: sl
Date: 2015-10-28 00:00:00
Title: Uredba Komisije (EU) 2015/1940 z dne 28. oktobra 2015 o spremembi Uredbe (ES) št. 1881/2006 glede mejnih vrednosti sklerocijev rožička v nekaterih nepredelanih žitaricah ter določb o spremljanju in poročanju (Besedilo velja za EGP)

29.10.2015   
            
            
               SL
            
            
               Uradni list Evropske unije
            
            
               L 283/3
            
         UREDBA KOMISIJE (EU) 2015/1940
   z dne 28. oktobra 2015
   o spremembi Uredbe (ES) št. 1881/2006 glede mejnih vrednosti sklerocijev rožička v nekaterih nepredelanih žitaricah ter določb o spremljanju in poročanju
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminate v hrani (1) in zlasti člena 2(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1881/2006 (2) določa mejne vrednosti nekaterih onesnaževal v živilih.
            
         
               (2)
            
            
               Znanstveni odbor za onesnaževala v prehranski verigi (v nadaljnjem besedilu: CONTAM) Evropske agencije za varnost hrane (v nadaljnjem besedilu: EFSA) je sprejel mnenje o alkaloidih rožička v krmi in hrani (3). Odbor CONTAM je določil skupinski akutni referenčni odmerek 1 μg/kg telesne teže in skupinski dopustni dnevni vnos v višini 0,6 μg/kg telesne teže.
            
         
               (3)
            
            
               Prisotnost alkaloidov rožička v žitnih zrnih je do določene mere povezana s prisotnostjo sklerocijev rožička v žitnih zrnih. To razmerje ni absolutno, saj so lahko alkaloidi rožička prisotni tudi v prahu iz sklerocijev rožička, adsorbiranega na žitnih zrnih. Zato je pomembno, da se kot prvi korak pri zbiranju dodatnih podatkov o prisotnosti alkaloidov rožička v žitih in žitnih proizvodih določijo mejne vrednosti za sklerocije rožička. Vendar se priznava, da skladnost z mejnimi vrednostmi za sklerocije rožička ne zagotavlja nujno varnosti hrane v zvezi s prisotnostjo alkaloidov rožička. Zato lahko pristojni organi sprejmejo ustrezne ukrepe v skladu s členom 14(8) Uredbe (ES) št. 178/2002 Evropskega parlamenta in Sveta (4) za uvedbo omejitev pri dajanju živila na trg ali pri zahtevi za umik takega živila s trga, če živilo ni varno zaradi ravni alkaloidov rožička, kljub skladnosti z mejno vrednostjo za sklerocije rožička.
            
         
               (4)
            
            
               Treba je določiti, na kateri stopnji trženja je treba uporabiti mejne vrednosti za sklerocije rožička, saj se s postopki čiščenja in sortiranja lahko zmanjša prisotnost sklerocijev rožička. Primerno je, da se mejne vrednosti za sklerocije rožička na žitnih zrnih uporabljajo na enakih stopnjah trženja kot tiste za druge mikotoksine.
            
         
               (5)
            
            
               Izkušnje z uporabo Uredbe (ES) št. 1881/2006 kažejo, da je treba pojasniti pojem „prva stopnja predelave“, zlasti v zvezi s sistemi integrirane proizvodnje in predelave ter v zvezi z luščenjem.
            
         
               (6)
            
            
               Pomembno je, da se zbirajo podatki o prisotnosti alkaloidov rožička v žitih in žitnih proizvodih, da se opredeli razmerje med prisotnostjo alkaloidov rožička in prisotnostjo sklerocijev rožička. Ugotovitve glede alkaloidov rožička je treba sporočiti do 30. septembra 2016, da se bodo lahko določile ustrezne in dosegljive mejne vrednosti alkaloidov rožička, ki bodo zagotovile visoko raven varovanja zdravja ljudi.
            
         
               (7)
            
            
               Čeprav je pomembno, da se še naprej uporabljajo preventivni ukrepi za preprečevanje in zmanjšanje onesnaženosti z ohratoksinom A, ni treba vsako leto poročati o ugotovitvah, rezultatih preiskav in napredku v zvezi z uporabo preventivnih ukrepov. Primerno je posodobiti določbe o spremljanju in poročanju iz člena 9 Uredbe (ES) št. 1881/2006.
            
         
               (8)
            
            
               Uredbo (ES) št. 1881/2006 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Uredba (ES) št. 1881/2006 se spremeni:
   
               (1)
            
            
               Člen 9 se nadomesti z naslednjim besedilom:
               „Člen 9
               Spremljanje in poročanje
               1.   Države članice spremljajo vsebnost nitratov v zelenjavi, ki lahko vsebuje visoke vrednosti, zlasti v zelenolistnati zelenjavi, in redno sporočajo rezultate Evropski agenciji za varnost hrane (EFSA).
               2.   Države članice predložijo Komisiji povzetek ugotovitev v zvezi z aflatoksini, pridobljenimi v skladu z Izvedbeno uredbo Komisije (EU) št. 884/2014 (5), in Evropski agenciji za varnost hrane sporočijo posamezne podatke o prisotnosti.
               3.   Države članice in organizacije strokovnih zainteresiranih strani vsako leto sporočijo Komisiji rezultate preiskav, ki so jih izvedle, in napredek v zvezi z uporabo preventivnih ukrepov za preprečitev onesnaženosti z deoksinivalenolom, zearalenonom, fumonizinom B1 in B2, ter toksinoma T-2 in HT-2. Komisija da rezultate na voljo državam članicam. Zadevni podatki o prisotnosti se predložijo Evropski agenciji za varnost hrane.
               4.   Državam članicam in organizacijam strokovnih zainteresiranih strani se zelo priporoča, da spremljajo prisotnost alkaloidov rožička v žitih in žitnih proizvodih.
               Državam članicam in organizacijam strokovnih zainteresiranih strani se zelo priporoča, da predložijo agenciji EFSA svoje ugotovitve glede alkaloidov rožička do 30. septembra 2016. Te ugotovitve vključujejo podatke o prisotnosti in določene informacije o razmerju med prisotnostjo sklerocijev rožička in ravnijo posameznih alkaloidov rožička.
               Komisija da te smernice na voljo državam članicam.
               5.   Podatki o prisotnosti drugih onesnaževal, ki niso navedena v odstavkih 1 do 4, ki jih zbirajo države članice in organizacije strokovnih zainteresiranih strani, se lahko sporočijo agenciji EFSA.
               6.   Podatki o prisotnosti se posredujejo agenciji EFSA v obliki za predložitev podatkov v skladu z njenimi navodili o standardnemu opisu vzorca (Standard Sample Description – SSD) za živila in krmo (6) ter dodatnimi posebnimi zahtevami agencije EFSA glede poročanja za določena onesnaževala. Podatki o prisotnosti iz organizacij strokovnih zainteresiranih strani se lahko po potrebi sporočijo agenciji EFSA v poenostavljeni obliki za predložitev podatkov, ki jo določi EFSA.
               
                  (5)  Izvedbena uredba Komisije (ES) št. 884/2014 z dne 13. avgusta 2014 o uvedbi posebnih pogojev, ki urejajo uvoz nekatere krme in živil iz nekaterih tretjih držav, zaradi tveganja onesnaženja z aflatoksini ter o razveljavitvi Uredbe (ES) št. 1152/2009 (UL L 242, 14.8.2014, str. 4)."
						
               
                  (6)  http://www.efsa.europa.eu/en/datex/datexsubmitdata.htm“"
						
            
         
               (2)
            
            
               Priloga se spremeni v skladu s Prilogo k tej uredbi.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. oktobra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 37, 13.2.1993, str. 1.
   
      (2)  Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5).
   
      (3)  Odbor agencije EFSA za onesnaževala v prehranski verigi (CONTAM); Znanstveno mnenje o alkaloidih rožička v krmi in hrani (Scientific Opinion on Ergot alkaloids in food and feed). EFSA Journal 2012;10(7):2798. [158 str.] doi:10.2903/j.efsa.2012.2798. Na voljo na spletu: www.efsa.europa.eu/efsajournal.
   
      (4)  Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1).
   
      PRILOGA
      Priloga k Uredbi (ES) št. 1881/2006 se spremeni:
      
                  1.
               
               
                  V oddelku 2 se doda naslednji vnos 2.9:
                  
                              „2.9
                           
                           
                              
                                 sklerociji rožička in alkaloidi rožička
                              
                           
                           
                               
                           
                        
                              2.9.1
                           
                           
                              sklerociji rožička
                           
                           
                               
                           
                        
                              2.9.1.1
                           
                           
                              nepredelana žita (18), razen koruze in riža
                           
                           
                              0,5 g/kg (1)
                              
                           
                        
                              2.9.2
                           
                           
                              alkaloidi rožička (2)
                              
                           
                           
                               
                           
                        
                              2.9.2.1
                           
                           
                              nepredelana žita (18), razen koruze in riža
                           
                           
                              — (3)
                              
                           
                        
                              2.9.2.2
                           
                           
                              žitni mlevski proizvodi, razen koruznih in riževih mlevski proizvodov
                           
                           
                              — (3)
                              
                           
                        
                              2.9.2.3
                           
                           
                              kruh (vključno z majhnimi pekovskimi izdelki), pecivo, piškoti, prigrizki iz žita, žitni proizvodi za zajtrk in testenine
                           
                           
                              — (3)
                              
                           
                        
                              2.9.2.4
                           
                           
                              žitne kašice za dojenčke in majhne otroke
                           
                           
                              — (3)
                              
                           
                        
            
                  2.
               
               
                  Opomba 18 se nadomesti z naslednjim:
                  
                              „(18)
                           
                           
                              Mejna vrednost se uporablja za nepredelana žita, dana na trg za prvo stopnjo predelave.
                              ‚Prva stopnja predelave‘ pomeni katero koli mehansko ali toplotno obdelavo zrn ali na njih, razen sušenja. Postopki čiščenja, vključno z luščenjem, sortiranja in sušenja se ne štejejo kot ‚prva stopnja predelave‘, če celotno zrno po čiščenju in sortiranju ostane nepoškodovano.
                              Luščenje pomeni čiščenje zrn z močnim ščetkanjem in/ali ribanjem.
                              Če se luščenje uporablja, kadar so prisotni sklerociji rožička, je treba za žita pred luščenjem najprej uporabiti prvi korak čiščenja. Po luščenju, opravljenem v kombinaciji s sesalcem prahu, sledi sortiranje po barvi pred mletjem.
                              Sistemi integrirane proizvodnje in predelave pomenijo sisteme, s katerimi se vse prejete serije žit očistijo, sortirajo in predelajo v istem obratu. Pri takih sistemih integrirane proizvodnje in predelave se mejna vrednost uporablja za nepredelana žita po čiščenju in sortiranju, vendar pred prvo stopnjo predelave.
                              Nosilci živilske dejavnosti skladnost zagotovijo s postopkom HACCP, s čimer se vzpostavi in izvaja učinkovit postopek spremljanja na tej kritični kontrolni točki.“
                           
                        
            
         (1)  Vzorčenje se opravi v skladu s točko B Priloge I k Uredbi Komisije (ES) št. 401/2006 (UL L 70, 9.3.2006, str. 12).
      Analiza se opravi z mikroskopskim pregledom.
      
         (2)  Vsota 12 alkaloidov rožička: ergokristin/ergokristinin; ergotamin/ergotaminin; ergokriptin/ergokriptinin; ergometrin/ergometrinin; ergozin/ergozinin; ergokornin/ergokorninin.
      
         (3)  Ustrezne in dosegljive mejne vrednosti, ki zagotavljajo visoko raven varovanja zdravja ljudi, bodo za ustrezne kategorije živil obravnavane pred 1. julijem 2017.“